
NorDesign AS ønsker innspill til klima- og miljøarbeidet
 
NorDesign AS skal bidra til et mer bærekraftig samfunn og tar derfor ansvar for vår miljøpåvirkning. En viktig del av arbeidet er å være Miljøfyrtårn-sertifisert. Det betyr at vi har etablert et miljøledelsessystem som styrer klima- og miljøarbeidet og hjelper oss med kontinuerlig forbedring. Sertifiseringen inneholder også konkrete krav som må oppfylles innen arbeidsmiljø, avfall/ombruk, energi, innkjøp og transport. Hvert år innrapporterer vi tall for våre aktiviteter som resulterer i et klimaregnskap, samt resultater og statistikk. Denne informasjonen gir god oversikt over framgang og forbedringspotensial, og gjøres offentlig tilgjengelig.
 
En del av Miljøfyrtårn-sertifiseringen handler om samspillet mellom virksomhet og samfunnet.  Derfor inviteres kunder, samarbeidspartnere og andre interessenter til å gi innspill om hvordan klima- og miljøpåvirkningen av våre varer/tjenester kan forbedres. Innspillene gir oss nyttig innsikt i hvilke behov og forventinger dere har til NorDesign AS i årene fremover.

Miljøpolicy
Vår miljøpolicy bygger på følgende prinsipper:
 
1. Forebygging av forurensning
Vi skal identifisere og redusere risikoen for forurensning. Dette inkluderer håndtering av avfall, støy og støv og kjemikalier.
 
2. Et ansvarlig ressursforbruk
Vi skal bruke energi, vann og råmaterialer på en effektiv måte, og prioritere miljøvennlige alternativer der det er mulig. Gjenbruk og resirkulering skal vurderes før avfallshåndtering. Bruk av kjemikalier skal begrenses så langt det er mulig.
 
3. Overholdelse av lover og krav
Vi skal etterleve gjeldende miljølover, forskrifter og andre krav som gjelder for vår bransje og våre aktiviteter.
 
4. Miljøkompetanse og opplæring
Våre ansatte skal ha nødvendig kunnskap og bevissthet for å handle miljøansvarlig. Vi skal ha regelmessig opplæring og involvere de ansatte i vårt miljøarbeid.
 
5. Miljømål og kontinuerlig forbedring
Vi er Miljøfyrtårnsertifiserte. Vi setter mål for vårt miljøarbeid, og evaluerer jevnlig vår innsats for å sikre kontinuerlig forbedring (gjennom LUMA/Miljøfyrtårn).
 
6. Miljøhensyn ved innkjøp
Vi stiller miljøkrav til våre leverandører og samarbeidspartnere og vurderer gjenbruk/ombruk/kjøp brukt før vi kjøper nytt. Vi søker å benytte underleverandører med miljøhensyn som en bevisst del av sitt virke, og prioriterer produkter som er miljømerkede ved innkjøp.

Mål og tiltak følges opp i Miljøfyrtårn sitt styringsverktøy, LUMA, og publiseres årlig i vår bærekraftsrapport. 
Se bærekraftsrapport for 2025 her: https://portal.miljofyrtarn.no/sustainabilityReport/3d9536b6-853e-4528-ac9d-0921d47dc369

Har dere innspill til hvordan klima- og miljøpåvirkningen av varer/tjenester kan forbedres hos NorDesign AS?  Send forslag til Hege B. Gjerde Mittet, på e-post: hege@nordesign.no

Vi ser fram til å jobbe sammen for å skape et mer bærekraftig samfunn,
 
Med vennlig hilsen,

Hege B. Gjerde Mittet
Daglig leder
NorDesign AS

